b'\n_START_ARTICLE_\nVokie\xc4\x8di\xc5\xb3 kalbos egzaminas DSH\n_START_PARAGRAPH_\nVokie\xc4\x8di\xc5\xb3 kalbos egzaminas stojant \xc4\xaf auk\xc5\xa1t\xc4\x85j\xc4\x85 mokykl\xc4\x85 (vok. Deutsche Sprachpr\xc3\xbcfung f\xc3\xbcr den Hochschulzugang,DSH), anks\xc4\x8diau - Pr\xc3\xbcfung zum Nachweis deutscher Sprachkenntnisse, PNDS) - vokie\xc4\x8di\xc5\xb3 kalbos egzaminas, skirtas patikrinti kalbos \xc5\xbeinias voki\xc5\xa1k\xc5\xb3 mokykl\xc5\xb3 nebaigusi\xc5\xb3 pretendent\xc5\xb3, siekian\xc4\x8di\xc5\xb3 studijuoti Vokietijoje.\n_START_SECTION_\nLygiai, kursai\n_START_PARAGRAPH_\nDSH yra 3 lygiai (DSH 1, DSH 2 ir DSH 3), kurie ma\xc5\xbedaug atitinka kalbos lygius nuo B2 iki C2 arba nuo TDN-3 iki TDN-5 TestDaF (vok. Test Deutsch als Fremdsprache) testo. Egzaminui pasiruo\xc5\xa1ti kiekvienoje auk\xc5\xa1tojoje mokykloje (Kalb\xc5\xb3 centro DaF skyriuje) prie\xc5\xa1 DSH egzamin\xc4\x85 yra rengiami special\xc5\xabs kursai. Jie trunka nuo keli\xc5\xb3 savai\xc4\x8di\xc5\xb3 iki keli\xc5\xb3 m\xc4\x97nesi\xc5\xb3. \xc4\xae pradedan\xc4\x8di\xc5\xb3j\xc5\xb3 kursus (vok. Grundstufe), galin\xc4\x8dius trukti iki 2 semestr\xc5\xb3, priimami turintys pradines vokie\xc4\x8di\xc5\xb3 kalbos \xc5\xbeinias. Auk\xc5\xa1tesnio lygmens kursams gali b\xc5\xabti taikoma atranka. Ji vyksta, laikant bandom\xc4\x85j\xc4\xaf egzamin\xc4\x85, kurio metu \xc4\xafvertinamas vokie\xc4\x8di\xc5\xb3 kalbos mok\xc4\x97jimo lygis (vok. Einstufungstest). DSH egzamino kaina - nuo 40 iki 150 eur\xc5\xb3 (nuo mokes\xc4\x8dio gali b\xc5\xabti atleid\xc5\xbeiami ERASMUS studentai, kitoki\xc5\xb3 main\xc5\xb3 program\xc5\xb3 dalyviai, DAAD stipendininkai ir kt.). Parengiamieji DSH egzaminui kursai mokami. J\xc5\xb3 kaina - nuo nemokamai (pvz., ERASMUS studentams) iki keli\xc5\xb3 \xc5\xa1imt\xc5\xb3 ar net 1500 eur\xc5\xb3.\n_START_SECTION_\nTeisiniai pagrindai\n_START_PARAGRAPH_\nVFR Rektori\xc5\xb3 konferencija ir Kult\xc5\xabros ministerija 2004 m. pri\xc4\x97m\xc4\x97 DSH egzamino r\xc4\x97min\xc4\x99 tvark\xc4\x85 (vok. Rahmenordnung \xc3\xbcber Deutsche Sprachpr\xc3\xbcfungen f\xc3\xbcr das Studium an deutschen Hochschulen (RO-DT) vom 26.6.2004). Joje pateikiama pavyzdin\xc4\x97 DSH egzamino tvarka (DSH Musterpr\xc3\xbcfungsordnung).'